Հարբինի սառույցի և ձյան միջազգային փառատոն

**Հարբինի սառույցի և ձյան միջազգային փառատոն** (չին.՝ 哈尔滨国际冰雪节, փինյին՝ Hā'ěrbīn Guójì Bīngxuě Jié), սառույցի և ձյան ամենամյա միջազգային փառատոն։ Անցկացվում է 1963 թվականից, սակայն հաճախ ընդհատումներով, օրինակ՝ ինչպես եղել է Չինաստանի մշակութային հեղափոխության ժամանակ, մինչև նորից վերականգնվել է 1985 թվականին։

Հարբինը Չինաստանի Հեյլունցզյան պրովինցիայի մայրաքաղաքն է և սառցե ու ձյունե քանդակների պատրաստման կենտրոններից մեկն աշխարհում։ Այն տեղակայված է Հյուսիսարևելյան Չինաստանում, որտեղ առկա է սիբիրյան ձմեռային սառը քամու ուղղակի ազդեցությունը։ Ամռանն օդի միջին ջերմաստիճանը կազմում է +21,2&nbsp;°C, ձմռանը՝ −16,8&nbsp;°C։ Ձմռան գիշերներին երբեմն օդի ջերմաստիճանն իջնում է մինչև −38,1&nbsp;°C։

Պաշտոնապես փառատոնն սկսվումէ  հունվարի 5-ին և տևում մեկ ամիս։ Սակայն ցուցադրանմուշները հաճախ բացվում են ավելի շուտ, իսկ եթե եղանակը թույլ է տալիս, մնում են ավելի երկար։ Սառցե քանդակները մշակվում են ինչպես ժամանակակից (օրինակ՝ լազերներ), այնպես էլ ավելի ավանդական գործիքներով (օրինակ՝ սառցի լապտերներ)։ Փառատոնի ժամանակ կազմակերպվող ձմեռային հանգիստը ներառում է լեռնադահուկային սպորտը, լողը Սունգարի գետում։

Հարբինի փառատոնը աշխարհում անցկացվող ձյունի ու սառույցի չորս խոշորագույն փառատոններից մեկն է Ճապոնիայի Սապորո քաղաքում անցկացվող ձյան փառատոնի, Կանադաի Քվեբեկ քաղաքում անցկացվող ձմեռային դիմակահանդեսի ու նորվեգական դահուկային փառատոնի հետ միասին։

2007 թվականի փառատոնում կանադական թեման նվիրված է եղել կանադացի բժիշկ Նորման Բետյունին։ Փառատոնի շրջանակներում ստեղծվել է հետագայում Գինեսի ռեկորդների գրքում գրանցված քանդակ, որ ունեցել է 250 մետր երկարություն և 8,5 մետր բարձրություն ու ստեղծվել է ավելի քան 13000  մ3 ձյունից։ Քանդակը կազմված է եղել երկու մասից՝ «Նիագարայի ջրվեժ» և «Բերինգի նեղուցի հատումը» (վերջինս ներկայացրել է Կանադայի բնիկ ժողովուրդների գաղթը)։

## Քանդակների կառուցում
Սունգարի գետից վերցվող սառույցն աղյուսների կտրելու համար օգտագործվում են հատուկ սարքավորումներ։ Սառույցից քանդակներ պատրաստողներն օգտագործում են հատիչներ, սառցատապարներ ու այլ գործիքներ։ Նրանցից շատերը պատրաստում են մի քանի քանդակներ և աշխատում են ամբողջ օր ու գիշեր փառատոնի սկսվելուց առաջ։ Ապակու նման թափանցիկ քանդակներ ստանալու նպատալով սառույցի աղյուսներ պատրաստելու համար օգտագործվում է թորած ջուր։ Օգտագործվում են նաև բամզագույն լույսեր՝ քանդակները լուսավորելու համար, ինչը հատկապես գեղեցիկ է գիշերը։ Նախորդ տարիներին պատրաստված սառցե քանդակները պատկերել են ճարտարապետական տարբեր ուղղությունների ու ոճերի շենքեր ու հուշարձաններ, կենդանիների, մարդկանց ու առասպելական արարածների։ Հարբինում անցկացվող փառատոնին այցելում են զբոսաշրջիկներ ամբողջ աշխարհից։

## Պատկերասրահ

第十一届哈尔滨冰雪大世界、The Eleventh Harbin Ice Snow World、IMG 0027.JPG|Հարբինի սառույցի և ձյան միջազգային փառատոն 2010
第十一届哈尔滨冰雪大世界、The Eleventh Harbin Ice Snow World、IMG 0105.JPG|Հարբինի սառույցի և ձյան միջազգային փառատոն 2010
第十一届哈尔滨冰雪大世界、The Eleventh Harbin Ice Snow World、IMG 0084.JPG|Հարբինի սառույցի և ձյան միջազգային փառատոն 2010
第十一届哈尔滨冰雪大世界、The Eleventh Harbin Ice Snow World、IMG 0067.JPG|Հարբինի սառույցի և ձյան միջազգային փառատոն 2010
第十一届哈尔滨氷雪大世界 Ice Snow World IMG 0046.JPG|Հարբինի սառույցի և ձյան միջազգային փառատոն 2010
第十一届哈尔滨氷雪大世界 Ice Snow World IMG 0045.JPG|Հարբինի սառույցի և ձյան միջազգային փառատոն 2010
第十一届哈尔滨冰雪大世界、The Eleventh Harbin Ice Snow World、IMG 0066.JPG|Հարբինի սառույցի և ձյան միջազգային փառատոն 2010


## Տես նաև
* Ձյունե քանդակների սիբիրյան փառատոն
* Սապորոյի ձյան փառատոն

## Ծանոթագրություններ

## Արտաքին հղումներ
* Հարբինի սառույցի փառատոն 
* Հարբինի սառույցի և ձյան փառատոն 2003
* Հարբինի սառույցի և ձյան փառատոն 2005
* Հարբինի սառույցի և ձյան փառատոն 2006
* Հարբինի սառույցի և ձյան փառատոն 2006 
* Հարբինի սառույցի և ձյան փառատոն 2007
* Հարբինի սառույցի և ձյան փառատոն 2009 
* Հարբինի սառույցի և ձյան փառատոն 2013 - 20 լուսանկար, «The Big Picture».

Կատեգորիա:Ձմեռային տոներ
Կատեգորիա:Չինաստանի տոներ
Կատեգորիա:Տոներ այբբենական կարգով
Կատեգորիա:Փառատոներ